Anglų kalbos vadovėlio **FOCUS Level 2** (Pearson Education 2016)

**R E C E N Z I J A**

**1. BENDRA INFORMACIJA:**

Autorius/iai: Sue Kay; Vaughan Jones; Daniel Brayshaw

Pavadinimas: **FOCUS Level 2**

Leidykla: Pearson Education

Leidimo metai: 2016

Dalykas: Anglų (pirmoji užsienio) kalba

Lygis: (A2+/B1) / Pradedantis vartotojas/ Savarankiškas vartotojas

Mokymo metai (klasė): 6 -7 mokymo metai (7-8 klasės)

Komplekto dalys: Mokinio knyga su prisijungimo kodu prie interaktyvios MyEnglishLab mokymo/si platformos;

Pratybų knyga su MP3 CD;

 Mokytojo knyga su papildomos medžiagos Multi –Rom ir testais;

Pamokų Audio CD;

Interaktyvios lentos programa (Active Teach).

Serija: **Focus Level 2** yra antroji dalis iš penkių vadovėlių serijos.

**2. VADOVĖLIO KOMPLEKTO TURINIO VERTINIMAS:**

**2.1. Atitiktis bendrajai programai.**

Vadovėlis orientuotas į **A2+/B1** kalbos mokėjimo lygį ir gali būti naudojamas vidurinio ugdymo pakopoje **7 – 8 klasėse** (6 – 7 mokymo metai). Vadovėlis tinkamas ugdyti šio lygio Bendrojoje programoje numatytas užsienio (anglų) kalbos dalyko ir bendrąsias kompetencijas.

**2.2. Dalyko, bendrųjų kompetencijų ugdymas ir metodika.**

*Focus*– tai šiuolaikinis, įvairiapusiškas, turiningas, kruopščiai suplanuotas kursas, kurį sudaro penkių vadovėlių serija, nuo A2 (Pradedantis vartotojas) iki C1 (Pažengęs vartotojas) lygio pagal bendrąjį Europos šalių kalbų mokymosi aprašą.

Vadovėlyje autoriai pateikia ypatingai gausų pasirinkimą dinamiškos, interaktyvios, skaitmeninės bei tradicinės – spausdintos mokymo/si medžiagos, suteikdami galimybę kiekvienam mokytojui individualizuoti mokymo/si procesą pagal besimokančiųjų gebėjimus ir poreikius. *Focu*s kursas padeda ugdyti lingvistinę besimokančiųjų kompetenciją tarpkultūriniame, pilietiškumą bei žingeidumą skatinančiame kontekste. Dabartiniams paaugliams aktualių temų dėka, ugdomi esminiai, sėkmę šiuolaikiniame pasaulyje užtikrinantys įgūdžiai: kūrybiškumas, novatoriškumas, iniciatyva, savarankiškumas, kritinis mąstymas, problemų sprendimas, bendravimas ir bendradarbiavimas, naujos informacijos analizė bei vertinimas.

*Focus* kursas paremtas 3M ( *Motivation, Memory, Meaning*) metodika.

* Mokinių motyvaciją (*Motivation*) skatina gramatikos pristatimo video įrašai bei siužetai apie kitų šalių kultūrą. Internetinėje vertinimo platformoje fiksuojama bei vertinama mokymosi pažanga. Kalbinių įgūdžių lavinimas bei egzamino strategijų įsisavinimas atitinka pasaulinę anglų kalbos skalę (Global Scale of English).
* (*Memory*) Naujo žodyno įsiminimui pateikiamas žodžių banko (Word Store) sąsiuvinis. Kembridžo bei PTE (Cambridge and PTE General) egzaminų sąsiuvinyje gausu pratimų bei patarimų užtikrinančių sėkmę egzaminuose.
* (*Meaning*) Prasmingi praktiniai pratimai pateikiami ne tik vadovėlyje ir pratybose, bet ir papildomos skaitmeninės ir spausdintos medžiagos pakete. Personalizavimo metodikos dėka, anglų kalbos mokymasis tampa reikšmingu kiekvienam iš besimokančiųjų.

**2.3 Dėl galimybės naudotis interaktyvia *MyEnglishLab* mokymo/si platforma**.

Išskirtinis *Focus* kurso priedas yra internetinė *MyEnglishLab* platforma.

Mokytojas turi galimybę rinktis arba tradicinį mokymo medžiagos komplektą – spausdintą mokinio knygą ir pratybų knygą, arba interaktyvų variantą – spausdintą mokinio knygą su prisijungimo kodu prie internetinės mokymo/si platformos. Internetinėje *MyEnglishLab* platformoje interaktyviu pavidalu yra pateikiami visi pratimai bei užduotys, kaip ir spausdintoje pratybų knygoje. Mokiniams atlikus užduotis, platformoje yra matomi jų pasiekimų rezultatai, pažangos ataskaitos, garso ir vaizdo įrašai, tarimo lavinimo pratimai, su galimybe įsirašyti savo balsą ir viską perklausyti. Tokiu būdu, ne tik mokiniai turi galimybę stebėti mokymosi pažangą, bet ir mokytojas gali lengvai kontroliuoti mokinių darbą, pasiekimus, matyti dažniausiai daromas klaidas, bendrauti su mokiniais už klasės ribų bei naudotis visais kitais internetinės mokymo/si platformos privalumais.

**2.4. Vadovėlio sandara.**

Vadovėlio komplektą sudaro šios dalys:

* Mokinio knyga:

- įvadinis kartojimo skyrius; 8 skyriai, kiekvienas iš kurių suskirstytas į žodyno, skaitymo, gramatikos, klausymo, rašymo poskyrius; kartojimo pamokos po kiekvieno skyriaus, „Grammar Focus“ puslapiai, žodžių banko „Word Store“ sąsiuvinis.

* Pratybų knyga su MP3 CD – vadovėlio priedas, papildomi pratimai, pavyzdžiai, klausymo užduotys.
* MyEnglishLab interaktyvi, internetinė mokymo/si platforma:
* įvadinis skyrius; 8 skyriai; pažangos testai; leksikos nuorodos; gramatikos ir skyrybos patarimai; naujo žodyno bankas; netaisyklingų veiksmažodžių lentelė; fonetinių simbolių lentelė; gramatikos nuorodos; audio medžiaga; pažangumo ataskaitos, tarimo pratimai.
* Mokytojo knyga su papildomos medžiagos Multi Rom – metodinės rekomendacijos, papildoma medžiaga, testai, testų audio takeliai, paaiškinimai ir patarimai, kaip planuoti bei vesti pamokas.
* Interaktyvios lentos programa (Active Teach) – vadovėlio skaitmeninė medžiaga.
* Pamokų Audio CD – visų klausymo užduočių įrašai.

**3. IŠVADOS:**

Vadovėlis **FOCUS Level 2** atitinka Bendrojo ugdymo dalykų vadovėlių turinio vertinimo tvarkos aprašo (patvirtinto Ugdymo plėtotės centro direktoriaus 2012 m. sausio 6 d. įsakymu Nr. VK-14) 6 punkte numatytus reikalavimus:

* vadovėlio medžiaga tinkama anglų kalbos vidurinio ugdymo bendrojoje programoje numatytiems **( 7-8 klasėse)** mokinių pasiekimams ugdyti;
* vadovėlio medžiaga leidžia įsivertinti anglų k. pažangą ir pasiekimus **(A2+/B1 lygiu);**
* vadovėlio medžiaga atitinka demokratinės visuomenės vertybes ir yra nešališka.

Vadovėlis **FOCUS Level 2** atitinka Bendrojo ugdymo dalykų vadovėlių ir mokymo priemonių atitikties teisės aktams įvertinimo ir aprūpinimo jais tvarkos aprašo (patvirtinto LR Švietimo ir mokslo Ministro 2011 m. lapkričio 30 d. įsakymu Nr. V-2310) 11 punkto reikalavimą.

**Recenzentas**: Marija Akelan – Filonovė

**Parašas**:

**Data:** 2016-04-10